༣༨༠༽༄། ། གྲོང་ཁྱེར་ཉུག་ན་ཝ་མོ་ཡིན་ཞེས་པ་རི་ལ་འགྲོ་བའི་བསྟན་བཅོས། ། »» ན་མོ་རཏྣ་གུ་རུ། ཚད་མེད་སྙིང་རྗེ་མ་སྐྱེས་ན། ། གདུག་པའི་དགྲ་བགེགས་མི་ཟད་པས། ། བྱམས་དང་སྙིང་རྗེ་བྱང་ཆུབ་སེམས། ། ཕན་སེམས་གྱིས་དང་རང་གཞན་སྐྱིད། ། དུས་གསུམ་སངས་རྒྱས་ངོ་བོ་ཉིད། ། ཚད་ལྡན་བླ་མ་དམ་པ་ལ། ། མོས་གུས་ཚད་དུ་མ་བསྐྱལ་ན། ། ཡོན་ཏན་སྐྱེ་བ་མི་སྲིད་ཅེས། ། མཉམ་མེད་བླ་མ་རིན་ཆེན་གསུང་། ། ཉོན་མོངས་སྡིག་པའི་དབང་སོང་བ། ། ཉོན་མོངས་སྤྱད་པའི་འགོལ་ས་ལ། ། དབེན་གནས་རི་ཁྲོད་དགོན་པ་ཞེས། ། རྨོངས་པ་ཁྱེད་ལ་སུ་ཞིག་ཟེར། ། ལྷུན་གྲུབ་རང་བྱུང་ཕྱག་རྒྱ་ཆེ། ། བློ་ཡིས་བཅོས་སུ་མེད་པ་ལ། ། ཉོན་མོངས་རྟོགས་པའི་བསམ་པ་ཡིས། ། ཆགས་སྡང་སྐྱེ་ན་རྫུན་པོ་ཡིན། ། སེང་ཆེན་ལྟ་བུའི་རྣལ་འབྱོར་པ། ། གངས་རིའི་ཁྲོད་དུ་མི་གནས་པར། ། བསམ་པ་འདོད་པའི་རྗེས་འབྲངས་ནས། ། གྲོང་ཁྱེར་ཉུག་ན་ཝ་མོ་ཡིན། ། རྣལ་འབྱོར་དབང་ཕྱུག་རི་ཁྲོད་པ། ། བླ་མ་མཉེས་མཛད་མོས་གུས་ཅན། ། སྒྲུབ་པ་སྙིང་པོར་མཛད་བཞེད་ནས། ། རི་ལ་འགྲོ་བའི་བསྟན་བཅོས་འདི། ། ཀུན་ལ་ཕན་པའི་དོན་དུ་ཞུས། ། ། །««